## El Consell ratifica la contractació d’emergència de les obres de demolició del centre de visitants, oficina i magatzem del Parc Natural del Túria

*** El cost dels treballs d’enderrocament, així com de gestió i transport dels enderrocs i residus ascendix a 96.668 euros**

El Consell ha ratificat la contractació d’emergència de les obres de demolició del centre de visitants, oficina i magatzem del Parc Natural del Túria a Vilamarxant, que van resultar afectats per les inundacions del passat mes d’octubre.

L’import global dels treballs d’enderrocament, que també inclou la gestió i el transport dels enderrocs i residus, ascendix a 96.668 euros, i s’estima un termini d’execució de dos mesos.

Entre les conseqüències adverses de l’episodi de pluges patit el mes d’octubre passat, el riu Túria es va desbordar en molts punts al llarg del seu recorregut i va inundar la zona a on es troba la casa de fusta que acollia l’oficina, el centre d’interpretació i el magatzem del Parc Natural del Túria, per la qual cosa la seguretat d’estes instal·lacions va quedar compromesa.

Una vegada efectuada la revisió de l’immoble, s’ha proposat l’eliminació de l’edificació i es recomana la recuperació parcial de les bigues de fusta del sostre, el cegament del pou de la depuradora i la retirada d’enderrocs i residus amb transport a un abocador autoritzat.

Fecha: 08/04/2025